Father David Bauer Olympic Arena

Father David Bauer Olympic Arena er en innendørs ishall i Calgary, Canada. Ishallen er oppkalt etter David Bauer (1924–1988), en canadisk underviser og trener som var arkitekten bak programmet som opprettet det første permanente canadiske ishockeylandslaget fra 1963 til 1969. Ishallen er en del av et idrettsanlegg som også omfatter McMahon Stadium og Foothills Stadium i nærheten av University of Calgary. Den har en kapasitet på 1 750 tilskuere og er hjemmebanen til universitetslaget Calgary Dinos. Ishallen var også hjemmebanen til juniorhockeylag tilknyttet Western Hockey League, juniorlaget Calgary Mustangs i Alberta Junior Hockey League (AJHL) fra 1990 til 2019, AAA Midget Flames i Alberta Midget Hockey League og var et treningsanlegg for canadiske OL- og juniorlandslag i ishockey. Under Vinter-OL 1988 ble ishockey og kunstløp arrangert i denne hallen. Eksterne lenker (en) Offisielt nettsted (en) Father David Bauer Olympic Arena – galleri av bilder, video eller lyd på Commons